# ΦΥΣΙΚΗ

## Τίτλος

#### Εκπαιδευτικό λογισμικό προσομοίωσης - οπτικοποίησης
με δυνατότητες πειραματισμού και διερεύνησης

##### ΣΥΝΟΠΤΙΚΕΣ ΟΔΗΓΙΕΣ

Όταν ένα σώμα αναγκάζεται να εκτελέσει δύο ταλαντώσεις, η τροχιά του μπορεί να μελετηθεί με βάση την Αρχή Ανεξαρτησίας των Κινήσεων, που ονομάζεται εναλλακτικά Αρχή της Υπέρθεσης.
Αν και η μέθοδος εφαρμόζεται σε κάθε συνδυασμό ταλαντώσεων, το λογισμικό εστιάζει στην περίπτωση όπου οι συχνότητες των συνιστωσών κινήσεων διαφέρουν κατά λίγο.
Η κίνηση που προκύπτει είναι μια ταλάντωση μεταβαλλόμενου πλάτους A'.

Όταν τα πλάτη των συνιστωσών ταλαντώσεων είναι ίσα με, έστω, A, το πλάτος της συνισταμένης μεταβάλλεται μεταξύ των τιμών 0 και 2 A.
Για παράδειγμα, αν στον ίδο χώρο θέσουμε σε λειτουργία δύο ηχητικές πηγές με πρακτικά ίσα πλάτη και παραπλήσιες συχνότητες, θα υπάρχουν χρονικές στιγμές όπου ο ήχος ακούγεται ιδιαίτερα έντονα και άλλες όπου δεν θα ακούγεται καθόλου ήχος.
Χαρακτηριστικό παράδειγμα αποτελεί ο βόμβος του κουνουπιού, τα πτερύγια του οποίου δεν πάλλονται με ακριβώς ίδιες συχνότητες, με αποτέλεσμα η ένταση του ήχου που ακούμε να παρουσιάζει την χαρακτηριστική διαρκή αυξομείωση.

Your browser does not support the audio element.

Πηγή: pixabay.com

Το φαινόμενο ονομάζεται Διακρότημα και μπορεί να παρατηρηθεί επίσης στα ελικοφόρα αεροπλάνα, των οποίων οι κινητήρες, αν και κατασκευάζονται με τις ίδιες προδιαγραφές, παρουσιάζουν ελαφρώς διαφορετικές συχνότητες περιστροφής λόγω μηχανικών αποκλίσεων.

Your browser does not support the audio element.

Πηγή: pixabay.com

Το λογισμικό σάς επιτρέπει να πειραματιστείτε με τον λόγο των συχνοτήτων των δύο συνιστωσών ταλαντώσεων και να παρατηρήσετε τόσο τις συνιστώσες όσο και την συνισταμένη ταλάντωση.

Επιπρόσθετα, μπορείτε να τροποποιήσετε τον λόγο των πλατών, καθώς και το χρονικό διάστημα που απεικονίζεται στο γράφημα.
Τέλος, μπορείτε να καθορίσετε την μορφή της γραφικής παράστασης, επιλέγοντας ανάμεσα σε καμπύλη, διακριτά σημεία και στύλους, των οποίων το ποσοστό επικάλυψης μπορείτε να ρυθμίσετε για καλύτερο οπτικό αποτέλεσμα.